Hrubý Jeseník

mini|Napohlad horin z juha

Hrubý Jeseník ( Altvatergebirge,  Wysoki Jesionik) je kónčina w horach Jeseníki. Namakamy je w sewjerowuchodnej Čěskej jako wuchodny dźěl hórskeho rjećaza Sudetow. Mjez druhim mjezuje tutón region na pólsku hranicu. Markantny dypk je najwyša hora Praděd z 1492 m n.n.

Jeseník je woblubowany cil turistow z najwšelakorišich krajow. Wopytarjo wuzwola sej rady tutu kónčinu, dokelž namakaja přez cyłe lěto tu dosć poskitkow za wočerstwjacy dowol a swobodny čas. Tak móža tu hač wosrjedź nalěća sněhakować. W lěću je Jeseník idealna ležownosć za kolesowanje a pučowanje.

Za wočerstwjenje, kuru abo lěkowanje wuzwola sej husto wopytowarjo centralne město Jeseníkí. Wysoko nad městom ležitej hojernja a lěkowanišćo. Moderna technika a stare tradicije wodownjeho lěkowanja so tu zwjazaja. Jako zakład słužeja ideje němskeho alternatiwneho, přirodneho lěkarja Vincenc von Prießnitz. Wón wužiwaše z połnym wuspěchom zymnowodowu metodu.

 Wotkaz 

Kategorija:Horiny w Čěskej
Kategorija:Horiny w Europje
Kategorija:Sudety
Kategorija:Srjedźne horiny